OpenLLM-France/wikimedia huggingface dataset:
# Olmeneta

Olmeneta Italiako udalerri bat da. Cremonako probintzian kokatuta dago, Lombardia eskualdean. 909 biztanle ditu, 9,15 kilometro koadroko azaleran banatuta.

## Mugakideak

Olmenetak honako udalerri hauekin egiten du muga:
Casalbuttano ed Uniti Corte de' Cortesi con Cignone Robecco d'Oglio Castelverde Pozzaglio ed Uniti

## Kanpo estekak

* Datuak: Q42405
* Multimedia: Olmeneta / Q42405
# Olmesartan

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Olmesartana hipertentsio arteriala tratatzeko adierazitako angiotensina II hartzaileen antagonista ("sartan") deitutakoen motakoa da. Bere ekintza-mekanismoa muskulu baskularrean 1 motako angiotensinaren (AT$_1$) hartzaileekiko loturan oinarritzen da, eta, beraz, angiotentsina II hormonaren sintesi-ibilbideekiko modu independentean jarduten du, AEBIekin ez bezala. Hartzailea blokeatzean eta ez angiotensina II-ren sintesia, olmesartanak erreninak eragindako atzeraelikadura negatiboa inhibitzen du, eta horrek basokonstrikzioa eta aldosterona hormona askatzea saihesten ditu. Horrek presio arteriala murrizten du basodilatazioa estimulatzean eta erresistentzia periferikoa gutxitzean.
Arteria-presio handia, bihotz-hutsegite kongestiboa eta giltzurrun-gaixotasun diabetikoa tratatzeko erabiltzen den farmakooa da. Hipertentsioa tratatzeko lehen lerro gisa erabiltzea arrazoizkotzat jotzen da.

## Albo-ondorioak

Ondorio kaltegarri ohikoenak zorabioa, zefalea, beherakoa, arnas traktu altuko infekzioak eta erritmo zirkadianoaren nahasmendua dira.

## Miokardio infartua

2006ko lan batek angiotensina IIren hartzailearen antagonistek miokardio-infartua izateko arriskua areagotzeko aukera planteatu zuen, plazebo batekin alderatuta.

## Erreferentziak

* ↑ Euskalterm: [Farmakoak Hiztegia] [2022]
* ↑ Strauss MH, Hall AS.. (2006). «Angiotensin receptor blockers may increase risk of myocardial infarction: unraveling the ARB-MI paradox.» Circulation 8 (114): 838–54. PMID 16923768..

## Kanpo estekak

* Datuak: Q421156
* Multimedia: Olmesartan / Q421156
# Patrick konderria (Virginia)

Patrick konderria (ingelesez: Patrick County) Virginiako konderri bat da, Ameriketako Estatu Batuetan. Hiriburua Stuart da. 2010eko zentsuaren arabera 18.490 biztanle zituen, Patrick kilometro koadroko azaleran.

## Geografia

Patrick konderriak 1.258,38 kilometro koadro ditu. Horietatik 7,17 ura dira. Beste 1.251,21 lurra dira. Biztanleria dentsitatea 14,69 da.

## Demografia

2010eko zentsoan bizi ziren 18.490 pertsonetatik 17.124 txuriak edo hispanoak dira. Horietatik hispano edo latino kategorian 444 dira. 1.085 beltzak edo afroamerikarrak. 50 amerikar natiboak ziren eta 0 Hawaii edo Pazifikoko irletako natiboak. 42 asiarrak ziren. Bestelako arraza bat kategorian 8 biztanle daude. Bukatzeko euren burua arraza bat baino gehiagotan 181 pertsonek kokatzen zuten.

### Biztanleria piramidea
## Kanpo estekak

* Datuak: Q514024
* Multimedia: Patrick County, Virginia / Q514024
# Patrick White

Patrick Victor Martindale White (Londres, 1912ko maiatzaren 28a – Sydney, 1990eko irailaren 30a) idazle australiarra izan zen.
Ingalaterran jaio zen arren, guraso australiarrek txiki-txikitan eraman zuten Australiara bizitzera. 4 urterekin asmaren lehenengo agerpenak pairatu zituen.
Mundu osoan zehar bidaiatu zuen, eta bere izaera homosexualak bere bizitza markatu zuen, bizi izan zen garaia kontuan harturik.
Idazle moduan, oparoa izan zen, batez ere eleberriak landuz. 1973an Literaturako Nobel Saria eskuratu zuen.

## Bibliografia
### Eleberriak

* Happy Valley (1939)
* The Living and the Dead (1941)
* The Aunt's Story (1948)
* The Tree of Man (1955)
* Voss (1957)
* Riders in the Chariot (1961)
* The Solid Mandala (1966)
* The Vivisector (1970)
* The Eye of the Storm (1973)
* A Fringe of Leaves (1976)
* The Twyborn Affair (1979)
* Memoirs of Many in One (1986)

### Antzezlanak

* Bread and Butter Women (1935)
* The School for Friends (1935)
* Return to Abyssinia (1947)
* The Ham Funeral (1947)
* The Season at Sarsaparilla (1962)
* A Cheery Soul (1963)
* Night on Bald Mountain (1964)
* Big Toys (1977)
* Signal Driver: A Morality Play for the Times (1982)
* Netherwood (1983)
* Shepherd on the Rocks (1987)

### Ipuinak

* The Burnt Ones (1964)
* The Cockatoos (1974)

### Beste batzuk

* Flaws in the Glass (1981)

## Ikus, gainera

* Ingelesezko literatura

## Kanpo estekak

* Datuak: Q129187
* Multimedia: Patrick White / Q129187
# Patrick deWitt

Patrick deWitt (Sidney, Vancouver (uhartea), Columbia Britainiarra, 1975eko martxoaren 6a) kanadar idazlea da. Gaur egun Oregonen bizi da. Bere bigarren eleberriak The Sisters Brothers izen bereko filma eman du.

## Lanak
### Eleberriak

* Ablutions, 2009
* The Sisters Brothers, 2011
* Undermajordomo Minor, 2015
* French Exit, 2018

### Ez-fikziozkoak

* Help Yourself Help Yourself, 2007

### Gidoiak

* Terri, 2011
* Datuak: Q3702063
* Multimedia: Patrick deWitt / Q3702063
# Patrilokalitate

Antropologian, patrilokalitatea bikote ezkondu bat senarraren gurasoen etxean edo haiengandik gertu bizi deneko gizarte-sistema da. Euskal Herriko baserrietan XX. mendearen bukaerara arte gehinetan nagusitu den sistema izan da.

## Kanpo estekak

* Datuak: Q1531930
# Patrick Vajda

Patrick Vajda (Biarritz, 1947ko abuztuaren 29a) lapurtar eskrimalari ohia eta arbitroa da. Floretetan aditua, Maître Leblond eta Rolland Boitelle arma-maisu zituen.
# Patrickswell

Patrickswell, historikoki Toberpatrick (irlanderaz Tobar Phádraig) Irlandako mendebaldeko Limerick konderriaren iparraldean dagoen udalerria da. N20/N21 errepidean zegoeen, baina 2001ean burututako eraldaketa lanei esker, orain R526 errepidean udalerriaren mendebaldetik igarotzen da. Bestalde, N20 autobideko Limerick Racecourse irtenbidetik edota N20/N21 autobidearen mendebaldeko irtenbidetik ere bertaratuko daiteke (R526 errepidea hasten den lekuan).
Patrickswell GAA izeneko joko gaelikotako taldea du.

## Kanpo estekak

* Datuak: Q2567753
* Multimedia: Patrickswell / Q2567753
# Patrimonio

Patrimonio, (korsikeraz: Patrimoniu) Korsikako iparraldeko udalerria da, Korsika Garaia departamentuan dagoena. 2013ko erroldaren arabera, 729 biztanle ditu.

## Erreferentziak

* ↑ (Frantsesez) «Populations légales 2013 | Insee» www.insee.fr (Noiz kontsultatua: 2016-12-27).

## Kanpo estekak

* Datuak: Q776060
* Multimedia: Patrimonio (Haute-Corse) / Q776060
# Patrick Zwaanswijk

Patrick Zwaanswijk (1975eko urtarrilaren 17a - ) Herbehereetako futbolaria da.
Hainbat futbol taldetan jokatu du, esaterako FC Utrecht eta NAC Breda.

## Kanpo estekak

* (Japonieraz) J.League Data Site
* Datuak: Q2524472
* Multimedia: Patrick Zwaanswijk / Q2524472
# Perambalur barrutia

Perambalur barrutia Indiako barruti bat da, Tamil Nadu estatuan. 565.223 biztanle ditu 1.750 kilometro koadrotan.

## Mugakideak

Honako barrutiekin egiten du muga:
Ariyalur barrutia

## Ikus, gainera

* Tamil Nadu

## Kanpo estekak

* Datuak: Q15186
* Multimedia: Perambalur district / Q15186
# Perameles

Perameles Peramelidae familiako martsupialen genero bat da. Australian endemikoak dira.

## Espezieak

Bizirik daudenak honakoak dira:
* Perameles bougainville
* Perameles eremiana
* Perameles gunnii
* Perameles nasuta
Hona hemen, berriz, iraungituak:
* †P. allinghamensis
* †P. bowensis
* †P. sobbei

## Erreferentziak

* ↑ Archer, M. & Wade, M. 1976. Results of the Ray E. Lemley expeditions, part 1: The Allingham Formation and a new Pliocene vertebrate fauna from northern Queensland. Memoirs of the Queensland Museum, 17, 54–58.
* ↑ Muirhead, J., Dawson, L. & Archer, M. 1997. Perameles bowensis, a new species of Perameles (Peramelomorphia, Marsupialia) from Pliocene faunas of Bow and Wellington caves, New South Wales. Proceedings of the Linnean Society of New South Wales, 17, 163–174.
* ↑ Price, G. J. 2002. Perameles sobbei, sp. nov. (Marsupialia, Peramelidae), a Pleistocene bandicoot from the Darling Downs, south-eastern Queensland. Memoirs of the Queensland Museum, 48, 193-197.
* ↑ Price, G. J. 2005. Fossil bandicoots (Marsupialia, Peramelidae) and environmental change during the Pleistocene on the Darling Downs, southeastern Queensland, Australia. Journal of Systematic Palaeontology, 4, 347-356.

## Kanpo estekak

* Datuak: Q1207399
* Multimedia: Perameles / Q1207399
* Espezieak: Perameles
# Peramu

Peramu Bruneiko Brunei eta Muara barrutiaren barnean dagoen mukim edo azpibarrutietako bat da. Ur azpibarrutien taldean dago, Kianggeh, Lumapas eta Kota Batu mukim edo azpibarrutien artean aurkitzen diren beste bot azpibarrutiekin batera. Beste ur azpibarrutiak bezala, Bandar Seri Begawan, herrialdearen hiriburuaren bihotzean dago, Brunei ibaiaren uretan.

## Mugak

Kianggeh mukim edo azpibarrutiarekin egiten du muga iparraldean, Saba mukim edo azpibarrutiarekin, hau ere ur azpibarrutia, ekialdean, Sungai Kebun ur azpibarrutiarekin, hegoaldean, eta, azkenik, Burong Pinggai Ayer ur azpibarrutiarekin mendebaldean

## Herrixkak

* Kampong Peramu
* Kampong Pekilong Muara
* Kampong Setia Pahlawan Lama
* Kampong Bakut Siraja Muda A
* Kampong Bakut Siraja Muda B
* Kampong Lurong Sekuna
* Kampong Bakut Berumput

## Kanpo estekak

* Datuak: Q2365595
# Peramelemorphia

Peramelemorphia ugaztun martsupialen ordena bat da. Bertan sailkatzen dira bizi diren martsupial gehienak.

## Kanpo estekak

* Datuak: Q244587
* Multimedia: Peramelemorphia / Q244587
* Espezieak: Peramelemorphia
# Peramola

Peramola Kataluniako udalerria da, Alt Urgell eskualdean eta Lleidako probintzian kokatua. 2008ko urtarrilaren 1eko erroldaren arabera 379 biztanle zituen. 56,16 km²-ko azalera du.

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 713 | 730 | 735 | 696 | 680 | 656 | 575 | 518 | 449 | 393 | 368 | 379 |

## Ikus, gainera

* Lleidako udalerrien zerrenda

## Kanpo estekak

* (Katalanez) Udalaren webgunea.
* Datuak: Q1637517
* Multimedia: Peramola / Q1637517
# Pascual Madoz

Pascual Madoz Ibañez (Iruñea, 1806ko maiatzaren 17a - Genova, Italia, 1870eko abenduaren 13a) politikaria eta idazlea izan zen.

## Bizitza

Zuzenbide ikasketak egin zituen Zaragozan. Liberala zen ideietan eta progresista ekintzetan. Fernando VII.aren absolutismoaren aurkako konspirazio batean parte hartu zuen. Espetxeratu ondoren, erbesteratu egin zuten. Erbestean zela, geografia eta estatistika ikasketak egin zituen Parisen eta Toursen.
Maria Kristina Borboikoak 1832. urtean emandako amnistiari esker, Bartzelonara joan zen. Han, Diccionario geográfico universal (1829–1834) eta Diccionario geográfico-estadístico-histórico de España y sus posesiones de Ultramar (1850) idazten lagundu zuen; Francisco Coello aritu zen kartografo lanetan. Bartzelonan, gainera, El Catalán oposizioko egunkariaren zuzendari izan zen.
Lleidako diputatu eta finantza ministro izan zen. Esparteroren aurka egin zuen, eta, 1854ko Iraultzari esker, abuztuaren 9an, Bartzelonako gobernadore bihurtu zen. Gero diputatu, Gorteetako lehendakari eta Ogasuneko Ministro izan zen. Ministroaldi hartan, desamortizazio lege bat aurkeztu zuen Gorteetan, eta onartuta ikusi ahal izan zuen.
Milizia Nazionalarekin batera borrokatu zen, baina gerra galdu ondoren erbestera jo behar izan zuen berriro. Elisabet II.a monarkiatik eraitsia izan zenean itzuli zen Espainiara, eta Seiurteko demokratikoan Madrilgo gobernadorea eta Ministro Kontseiluko presidente bitartekoa izan zen. Italiara joan zen, Amadeo Savoiakoari tronua eskaintzeko ordezkaritzarekin, eta han hil zen, Genovan, 64 urte zituela.

## Idazlan nagusiak

* Colección universal de causas célebres (1840)
* Diccionario Geográfico-Estadístico-Histórico de España y sus posesiones de ultramar (16 liburuki, 1845-1950).

## Kaleak

* Pascual Madoz kalea, Iruñeko Bigarren Zabalgunea.

## Bibliografia

* Francisco J. Paredes, Pascual Madoz (1805-1870), 1991, ISBN 84-313-0760-9

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Ikus, gainera

* Serafin Baroja
* Diccionario geográfico-estadístico-histórico de España y sus posesiones de Ultramar

## Kanpo estekak

* Diccionario geográfico-estadístico-histórico de España y sus posesiones de ultramar VII. liburukia Google Booksen
* WikiMadoz. Madoz 1850 Wiki proiektua
* Datuak: Q2427046
* Multimedia: Pascual Madoz / Q2427046
# Pascual Urdapilleta

Pascual Urdapilleta Gutiérrez (Zalla, Bizkaia, 1780ko maiatzaren 17a - Asunción, Paraguai, 1856ko irailaren 30a) bizkaitar militarra eta arkitektoa izan zen. Tacuaríko guduko heroietako bat izan zen.

## Bizitza
### Hasierako urteak

Zallan jaio zen 1780ko maiatzaren 17an. Gurasoak, José Urdapilleta Gastaka eta Francisco Gutiérrez Ruiz de Somorcurio zituen.

### Belgranoren aurka

1808ko abenduan iritsi zen Paraguaira. 1810eko uztailaren 24an Kongresu Orokorreko 200 partaideetako bat izan zen, zeinean erabaki zen Erregeordealdi Kontseiluari esanekotasuna zin egitea eta Buenos Airesko Behin Behineko Batzarrarekin adiskidetasuna eta posta-trukea mantentzea.
1810eko irailean, Manuel Belgrano Río de la Platako Probintzien Behin Behineko Gobernu Batzarraren buruzagi militarrak Paraguaiko kanpaina abian jarri zuen, zeinean soldadu-espedizio bat bidali zuen Paraguaiko probintzia indarrez hartzera eta bere esanetara jartzera. 1811ko urtarrilaren 19an Paraguaríko gudua hasi zen Rio de la Platako eta Paraguaiko soldaduen artean. Galtzen ari zirela ikusita, Belgranok atzera egin zuen hegoaldera bere soldaduekin batera. Erretretan Paraguaiko soldaduak jazarri zitzaizkien. Paraguaiko Cabañas koronelak errefortzuak eskatu zituen Río de la Platakoak mendean hartzeko. 1811ko martxoaren 7an Pascual Urdapilleta iritsi zen Tacuaríra, artilleria-komandante karguan. 1811ko martxoaren 9an Tacuaríko gudua hasi zen. Berriz ere Río de la Platako espedizioa galtzen ari zela ikusita, Manuel Belgranok amore eman zuen. Errendizioaren ondorioz, Manuel Belgrano Paraguaitik alde egitera behartu zuten, kanpaina militarra amaitutzat emanez.

### Paraguaiko independentziaren ondoren

Paraguaiko independentziaren ondoren, Urdapilletari kargu militarrak izatea galarazi zioten atzerritarra izateagatik. Hori dela eta, ibilbide militarrean ikasi zuen arkitekto-lanetan hasi zen.
Bere seme adingabe Jose Vicentek Benito Pintos arotza hil zuen ezbehar batean. Ondorioz epaitu egin zuten. Epaiketak José Gaspar Rodríguez de Francia Paraguaiko diktadorearen babesa zuen eta auzitegiak José Vicente semea, Pascual aita eta Mariano Molas abokatua konfiskatze-isuna ordaintzera zigortu zituen. Diktadorea hil zenean atxilo jarraitzen zuten, 1841ean Carlos Antonio López presidenteak aske utzi zituen arte.
Aske geratu zenean hiriburuan hirigintza-lanei ekin zien. Horretan zebilela, Paraguaiko Gobernuak justifikaziorik gabe kaleratu zuen.
1844ko abenduan Pascual Urdapilletak paraguaitar hiritartasuna eskatu zuen, baina 1845eko otsailaren 25ean Carlos Antonio López presidenteak eskaerari ezezkoa eman zion.
1856ko irailaren 30ean hil zen Asunciónen, Paraguain. Asuncióngo Recoleta hilerrian ehortzirik dago eta hiriburuko hiribide batek bere izena darama, bere omenez.

## Arkitektura-lanak

* Asunciongo katedral metropolitarraren eraikuntza (1842-1846)
* Kabildoaren zaharberritzea (1843-1844)
* Datuak: Q6065509
# Pascual Orozco

Pascual Orozco Vázquez, Jr. (dokumentu garaikideetan, batzuetan "Oroszco") (1882ko urtarrilaren 28a – 1915eko abuztuaren 30a) Mexikoko buruzagi iraultzailea izan zen, 1910aren amaieran Francisco I. Maderoren alde egin zuen Porfirio Díaz (1876-1911) aspaldiko presidentea kentzeko. Orozco buruzagi militar naturala izan zen, eta Ciudad Juárez- en Armada Federalaren aurkako garaipena funtsezko faktorea izan zen Díazek 1911ko maiatzean dimisioa emateko. Diazek dimisioa eman eta 1911ko azaroan Maderoren hautaketa demokratikoaren ostean, Maderoren zerbitzuan Chihuahua-ko miliziaren buruzagi izan zen, Mexikoko Iraultzan emandako zerbitzuagatik sari eskasa. Orozkok Maderoren gobernuaren aurka altxatu zen 16 hilabete geroago, 1912ko martxoan Orozquista Plana emanez. Armada Federalak zapaltzen ahalegindu zen matxinada larria izan zen. Victoriano Huertak 1913ko otsailean Maderoren aurkako estatu-kolpea eman zuenean, Madero hil zutenean, Orozco Huertaren erregimenean sartu zen. Orozkok Maderoren aurka eginiko matxinadak zertxobait zikindu zuen bere ospe iraultzailea, baina Huertari emandako laguntzak haren aurkako nazka areagotu zuen.

## Erreferentziak

* ↑ Meyer, Michael C. Mexican Rebel: Pascual Orozco and the Mexican Revolution, 1910-1915. Lincoln: University of Nebraska Press 1967

## Kanpo estekak

* Datuak: Q2722826
* Multimedia: Pascual Orozco / Q2722826
# Pascual Ortiz Rubio

Pascual Ortiz Rubio José Rodrigo Gabriel ( Morelia, Michoacan, 1877ko urritik martxora – Mexikoko hiria, 1963ko azaroaren 4a) politikari, diplomatiko, geografo eta historialari mexikarra izan zen. Mexikoko presidente izan zen 1930etik 1932ra, dimisioa aurkeztu zuen urtean, eta karguari uko egin zion azken presidente mexikarra izan zen.

## Jatorria eta familia bizitza

* Datuak: Q455683
* Multimedia: Pascual Ortiz Rubio / Q455683
# Pascualcobo

Pascualcobo Ávilako udalerria da, Piedrahita eskualdean dagoena.
2009ko urtarrilaren 1eko erroldaren arabera 36 biztanle zituen.

## Ikus, gainera

* Ávilako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1607800
* Multimedia: Pascualcobo / Q1607800
# Pascual Madoz kalea (Iruñea)

Pascual Madoz kalea Nafarroako hiriburua den Iruñeko Bigarren Zabalgunean dagoen kale bat da.

## Izena

Izena Pascual Madoz (1806-1870) iruindar idazle eta politikariaren omenez darama.

## Kokapena

Iruñeko Bigarren Zabalgunean dago, Media Luna kalea eta Aralar kalearen artean dago.
Julio Ruiz de Alda kalea eta Cipriano Olaso kalearekiko paraleloki doa.

## Kanpo estekak

* Datuak: Q25479792
# Pascual Marín

Pascual Marín Ruiz (Tutera, 1893 – Donostia, 1959ko martxoaren 16a) nafar argazkilaria izan zen.

## Biografia

Argazkigintzan 1913an hasi zen lanean, Zaragozako La Crónica aldizkariko erredaktore grafiko gisa. 1914an Donostiara joan zen bizitzera, eta bertan Novedades aldizkarirako eta El Pueblo Vasco egunkarirako lan egin zuen.
1920an, halaber, Casa Marín izeneko argazki-estudio bat sortu zuen, urte batzuk geroago Paco Marí suhiarekin lan egingo zuena. Maria Kristina Austriakoa bere argazki-estudioko bezeroa zen beste hainbeste politikari, kirolari eta noble ibiltzen ziren tokian; izan ere, Marínek titulu bat lortu zuen, Espainiako iparraldean udan errege-familia erretratatzeko aukera ematen ziona.
Gipuzkoako hainbat herritatik ateratako argazkiz osatutako liburua, Lo admirable de Guipúzcoa izenekoa, 1932an argitaratu zen. Lau urte geroago lehertu zen Espainiako gerra zibilean, Frente Popularren eta L'Illustration Françaisen argitaratu ziren argazkiak atera zituen, eta, gero, altxatutako bandoaren armadako argazkilari gisa aritu zen. Adibidez, Francisco Franco Donostian sartu zenean. Gerran zauritu zuten. Haren gerra-argazkiak altxatuekin lerrokatutako aldizkarietako orrietan agertu ziren, Fotos, Vertice, La Ametralladora', La Voz de España eta Unidad barne.
1959an hil zen Donostian. Bere milaka argazki eskuragarri daude Wikimedia Commonsen.

## Erreferentziak

* ↑ «Persona - Marín Ruíz, Pascual (1893-1959)» PARES (Noiz kontsultatua: 2024-03-07).
* ↑ (Gaztelaniaz) «Marín Ruiz, Pascual - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2024-03-07).
* ↑ (Gaztelaniaz) Gurpegui, Mikel G.. (2022-05-23). «1972 | Adiós a la simpatía de Paco Marí» El Diario Vasco (Noiz kontsultatua: 2024-03-07).
* ↑ (Gaztelaniaz) Vigil, Juan Miguel Sánchez; Zaldua, María Olivera. (2014-02-13). Fotoperiodismo y República. Ediciones Cátedra ISBN 978-84-376-3245-2. (Noiz kontsultatua: 2024-03-07).

## Kanpo estekak

* Datuak: Q28655535
* Multimedia: Pascual Marín / Q28655535
# Paz Padilla

María de la Paz Padilla Díaz (Cadiz, Espainia, 1969ko irailaren 26a) artistikoki Paz Padilla izenez ezaguna, aktore, telebista aurkezle, idazle eta enpresaburu espainiarra da.
Telebistako saioetan duen alderdi komikoak ezagun egin du maila nazionalean. Gainera, Sálvame programaren aurkezlea da 2009tik, eta ¡Ala... Dina! (La 1, 2000 – 2010) eta La que se avecina (Telecinco, 2010 – 2021) telesail arrakastatsuetan parte hartu du aktore lanetan.

## Kanpo estekak

* IMDBko fitxa irakurgai (Ingelesez)
* Datuak: Q538146
* Multimedia: Paz Padilla / Q538146
# Paz Fernández Felgueroso

Paz Fernández Felgueroso (Donostia, 1937ko irailaren 28a) asturiar abokatu eta politikaria da. PSOEko kidea, 1999 eta 2011 artean Gijóngo alkatea izan zen.
* Datuak: Q2558228
* Multimedia: Paz Fernández Felgueroso / Q2558228
# Paz (ibaia)

Paz El Salvador eta Guatemala arteko ibaia da, 134 kilometroko luzera duena. Herrialde bien arteko muga da, Chalchuapa ibaiarekin bat egiten duenetik Ozeano Barean itsasoratzen den arte. Paz ibaiaren arroak 1732 km²-ko azalera du Guatemalan eta 929km²-koa El Salvadorren.

## Kanpo estekak

* Datuak: Q3083598
# Paz Díaz de Espada Buesa

Paz Díaz de Espada Buesa (Gasteiz, 1931ko abenduaren 14a - Gasteiz, 2021eko abuztuaren 2a) arabar margolari eta akuarelista izan zen.

## Biografia

Gasteizen jaio zen 1931n. Trinidad Buesa Buesa eta José María Díaz de Espada Partearroyo topografo errepublikanoaren alaba.Gaztaroan, Madrilen bizi izan zen, eta Erizaintzako ikasketak egin zituen, alde batetik, eta Pintura Madrilgo San Antonio de la Floridako Eskolan, bestetik, Julio Quesada margolariaren tailerrean. Ondoren, ikasketak egin zituen bere jaioterriko Arte eta Lanbide Eskolan, eta "Modelo Vivo" ( Modelu Biziak) eskoletara joan zen.

### Ibilbide artistikoa

Euskal Herriko Akuarelisten Elkarteko kide izan zen, eta ibilbide nabarmena egin zuen artista plastiko gisa. 1982an hasi zen erakusketa-jarduera, Gasteizko Luis de Ajuria aretoan. Geroztik banakako erakusketen protagonista izan zen.Haitzea eta Línea 98-ko taldeetan ere parte hartu zuen, eta horiekin akuarelista eta grabatzaile lanak erakutsi zituen. Estatuko akuarelista garrantzitsuenetako bat da, eta sari eta aintzatespen garrantzitsuak ditu.42 erakusketa egin zituen.

## Sariak eta aintzatespenak

* 1981 Gasteizko Aurrezki Kutxa.
* 1982 Amurrioko Udala.
* 1984 Arabako Foru Aldundia. Emakumezkoen pintura.
* 1989 Arte Ederretako Akuarelen Bigarren Domina. Madril.
* 1989 Caja Madrid saria (Udazkeneko Aretoa).
* 1993 Kontseilu Nagusiaren Kopa. Beziers (Frantzia).
* 1993 Caja Madrideko Nacional Acuarelan Ohorezko aipamena
* 1994 Ohorezko Saria Port de Bouc-n (Frantzia).
* 1995 Lehen saria Madrileko LXII. Udazkeneko Aretoan.
* 1995 Lehen Akuarela Domina Madrileko Udazkeneko Aretoan.
* 1996 Madrilgo Udalaren Inauteri Saria.
* 2000 "Tizianori omenaldia" ren ohorezko aipamena.
* 2009 Lehen Donemiliaga Saria.
* 2021 Omenaldia Gasteizko Ignacio Aldecoa Kultur Etxean.
* 2022 Akuarelisten Euskal Elkarteak hil osteko omenaldia egingo zion Gasteizko Fundación Vital Erakusketa-Zentroan.

## Erreferentziak

* ↑ Correo, El. (2021-08-03). «Paz Díaz de Espada Buesa | Esquela» El Correo.
* 1 2 3 Río, Higinio Del. (2019-03-11). «LLANES, MIS PERSONAJES FAVORITOS: PAZ DÍAZ DE ESPADA BUESA, UN' ARTISTA VITORIANA EN POO» LLANES, MIS PERSONAJES FAVORITOS.
* 1 2 3 4 DNA. (2022-11-09). «Vitoria recuerda a Paz Espada» Diario de Noticias de Álava.
* 1 2 3 4 «Díaz De Espada Buesa, María Paz - Auñamendi Eusko Entziklopedia» aunamendi.eusko-ikaskuntza.eus.
* 1 2 3 [https://es.linkedin.com/in/paz-diaz-de-espada-buesa-69b28ba2 Paz Diaz de Espada Buesa. Artista .Pintura en Paz Espada Vitoria-Gasteiz, País Vasco /. ].
* ↑ Paz Espada interior en acuarela. .
* 1 2 3 4 5 6 7 8 9 10 «ACUARELA MARIA PAZ DIAZ DE ESPADA BUESA 23,5CM X 13CM VITORIA ALAVA PAISAJE ALAVES» todocoleccion.net.
* ↑ Artistas premiados – Salón de Otoño. .
* ↑ «Homenaje a Paz Díaz de Espada Buesa - kulturaraba - web.araba.eus» kulturaraba.eus.

## Kanpo estekak

* Paz Espada barnea akuarelan
* Omenaldia Paz Díaz de Espada Buesari, ERAIKI Arabako Ateneo Errepublikanoa, 2021eko abenduaren 15ean
* Datuak: Q125448127
* Multimedia: Paz Díaz de Espada Buesa / Q125448127